b'\n_START_ARTICLE_\nHaridusturism\n_START_PARAGRAPH_\nHaridusturism (inglise keeles educational tourism) on reisi- ja turismisektori alamt\xc3\xbc\xc3\xbcp ning kuulub kultuuriturismi alla. See sektor kogub populaarsust ning on kiiresti kasvav alamsektor reisi- ja turismit\xc3\xb6\xc3\xb6stuses. _NEWLINE_Haridusturism on kasulik mitmel viisil. \xc3\x9cks nendest on aidata \xc3\xb5pilastel ja t\xc3\xa4iskasvanutel \xc3\xb5ppida midagi uut seoses meie \xc3\xbcmber oleva maailmaga. _NEWLINE_Haridusturismi saab m\xc3\xa4\xc3\xa4ratleda kui l\xc3\xa4henemisviisi hariduse omandamiseks, teadust\xc3\xb6\xc3\xb6de l\xc3\xa4biviimist ja teadmiste omandamist. M\xc3\xb5ned haridusturismi reisin\xc3\xa4ited on hariduslikud reisid, kooliekskursioonid, seminaripuhkused, v\xc3\xa4lismaal \xc3\xb5ppimise kogemused ja eneset\xc3\xa4iendamise puhkused. _NEWLINE_K\xc3\xb5ige populaarsem haridusturismi vorm on hariduslikud ekskursioonid, mis pakub \xc3\xb5pilastele head v\xc3\xb5imalust uuringute tegemiseks ja vaatlusoskuste laiendamiseks. _NEWLINE_Oluline on v\xc3\xb5imaldada \xc3\xb5pilastel kogeda reise, mis on hariduslikud ja viivad neid kohtadesse, mida tavaliselt ei k\xc3\xbclastata ning \xc3\xb5pilased omandavad uusi kogemusi v\xc3\xa4ljaspool klassiruumi. \xc3\x9chep\xc3\xa4evareisid h\xc3\xb5lmavad kodanikuorganisatsioonide, loomaaedade, botaanikaaedade ning kohalike v\xc3\xb5i kaugemate ettev\xc3\xb5tete k\xc3\xbclastamist. Reisidel on tavaliselt kaasas giid, kes annab turistile laiema arusaama teemast, mida arutatakse.\n_START_SECTION_\nHaridusreiside v\xc3\xb5imalused Eestis\n_START_PARAGRAPH_\nEestis on mitu reisib\xc3\xbcrood, mis pakuvad ekskursiooniv\xc3\xb5imalusi \xc3\xb5pilastele igal aastaajal. Ekskursioonidel on v\xc3\xb5imalik k\xc3\xbclastada teaduskeskusi, muuseume, teatreid, linnuseid, saari.'